               IL-KUMMISSJONI EWROPEA
            Brussell, 20.5.2020
            COM(2020) 216 final
            2020/0092(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li trid tittieħed f’isem l-Unjoni Ewropea fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti Nru 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 u 152 tan-NU, fir-rigward tal-proposti għal modifiki tar-Regolamenti Tekniċi Globali Nru 3, 6, 7, 16 u 19, fir-rigward tal-proposta għal emendi għar-Riżoluzzjoni Konsolidata R.E.3. u fir-rigward tal-proposti għal ħames Regolamenti ġodda tan-NU b’rabta mas-sikurezza, mal-emissjonijiet u mal-awtomatizzazzjoni fil-qasam tal-vetturi bil-mutur

               MEMORANDUM TA’ SPJEGAZZJONI

               1.SUĠĠETT TAL-PROPOSTA

               Din il-proposta tikkonċerna deċiżjoni li tistabbilixxi l-pożizzjoni li trid tittieħed f’isem l-Unjoni f’wieħed mill-gruppi ta’ ħidma permanenti fil-qafas istituzzjonali tan-Nazzjonijiet Uniti, jiġifieri fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti (“il-Grupp ta’ Ħidma Nru 29” jew “id-WP.29”), b’rabta mal-adozzjoni prevista, min-naħa ta’ dan il-grupp ta’ ħidma, ta’ regolamenti ġodda tan-NU u ta’ emendi għar-Regolamenti eżistenti tan-NU (skont il-Ftehim Rivedut tal-1958), għar-Regolamenti Tekniċi Globali eżistenti tan-NU (“il-GTRs tan-NU”, skont il-Ftehim Parallel), kif ukoll għal riżoluzzjoni waħda fil-kuntest tal-Ftehim Rivedut tal-1958.

               2.KUNTEST TAL-PROPOSTA

               2.1.Il-Ftehim tal-1958 u l-Ftehim tal-1998

               L-għan tal-Ftehim tal-Kummissjoni Ekonomika tan-Nazzjonijiet Uniti għall-Ewropa (“NU/KEE”) li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet li jistgħu jintramaw u/jew jintużaw f’vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“il-Ftehim Rivedut tal-1958”) u tal-Ftehim li jistabbilixxi r-Regolamenti Tekniċi Globali għall-vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti (“il-Ftehim Parallel”) huwa li jiżviluppaw rekwiżiti armonizzati maħsubin biex jeliminaw l-ostakli tekniċi għall-kummerċ fil-vetturi bil-mutur bejn il-Partijiet Kontraenti tan-NU/KEE u li jiżguraw li t-tali vetturi joffru livell għoli ta’ sikurezza u ta’ ħarsien tal-ambjent. Għall-UE, il-Ftehimiet daħlu fis-seħħ fl-24 ta’ Marzu 1998 u fil-15 ta’ Frar 2000 rispettivament. It-tnejn li huma jamministrahom il-Forum Dinji għall-Armonizzazzjoni tar-Regolamenti tal-Vetturi tan-NU/KEE (“il-Grupp ta’ Ħidma Nru 29” jew “id-WP.29”).

               2.2. Il-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti (NU/KEE) - il-Grupp ta’ Ħidma Nru 29 jew id-WP.29

               Id-WP.29 joffri qafas uniku għal regolamenti dwar il-vetturi armonizzati fuq livell dinji. Id-WP.29 huwa grupp ta’ ħidma permanenti fil-qafas istituzzjonali tan-Nazzjonijiet Uniti li għandu mandat speċifiku u regoli ta’ proċedura. Huwa jaħdem bħala forum globali li jippermetti diskussjonijiet miftuħin dwar ir-regolamenti dwar il-vetturi bil-mutur, u fih tiġi diskussa l-implimentazzjoni tal-Ftehim Rivedut tal-1958 u tal-Ftehim Parallel. Kull pajjiż li huwa membru tan-Nazzjonijiet Uniti u kull organizzazzjoni reġjonali għall-integrazzjoni ekonomika li l-pajjiżi membri tan-Nazzjonijiet Uniti jwaqqfu jistgħu jieħdu sehem bis-sħiħ fl-attivitajiet tad-WP.29 u jsiru parti kontraenti tal-Ftehimiet dwar il-vetturi li d-WP.29 jamministra. L-Unjoni Ewropea hija firmatarja ta’ dawn il-Ftehimiet
                  1
               .

               Il-laqgħat tad-WP.29 tan-NU/KEE jsiru tliet darbiet fis-sena, jiġifieri f’Marzu, f’Ġunju u f’Novembru. F’kull sessjoni tal-laqgħat jistgħu jiġu adottati Regolamenti ġodda tan-NU, Regolamenti Tekniċi Globali ġodda tan-NU (“GTRs tan-NU”), emendi għar-Regolamenti u għar-Riżoluzzjonijiet eżistenti tan-NU skont il-Ftehim Rivedut tal-1958 u emendi għall-GTRs u għar-Riżoluzzjonijiet eżistenti tan-NU skont il-Ftehim Parallel, sabiex ikun jista’ jsir progress tekniku. Qabel kull laqgħa tad-WP.29, dawn l-emendi l-ewwel jiġu diskussi fil-livell tekniku f’korpi sussidjarji speċjalizzati tad-WP.29.

               Wara dan, issir votazzjoni fil-livell tad-WP.29 (jiġifieri b’maġġoranza kwalifikata tal-Partijiet Kontraenti preżenti li jkunu qed jivvutaw għall-proposti marbutin mal-Ftehim Rivedut tal-1958 u b’vot ta’ kunsens tal-Partijiet Kontraenti preżenti li jkunu qed jivvutaw għall-proposti marbutin mal-Ftehim Parallel).

               Il-pożizzjoni li trid tittieħed f’isem l-Unjoni dwar ir-Regolamenti u l-GTRs il-ġodda u dwar l-emendi, is-supplimenti u r-rettifiki tagħhom hija stabbilita qabel kull laqgħa tad-WP.29 b’Deċiżjoni tal-Kunsill skont l-Artikolu 218(9) tat-TFUE.

               2.3. L-att previst tad-WP.29

               Fit-23 ta’ Ġunju 2020, waqt il-181 sessjoni tiegħu, id-WP.29 jista’ jadotta l-proposti għal emendi għar-Regolamenti Nru 13, 14, 16, 22, 30, 41, 42, 44, 78, 79, 83, 93, 94, 95, 101, 108, 109, 117, 129, 137, 138, 140 u 152 tan-NU, il-proposta għal Regolament ġdid tan-NU dwar l-approvazzjoni ta’ vetturi fir-rigward tal-integrità tas-sistema tal-fjuwil u s-sikurezza tas-sistema ta’ motopropulsjoni elettrika f’każ ta’ ħabta minn wara, il-proposta u l-emenda għal Regolament ġdid tan-NU dwar Test għall-Vetturi Ħfief armonizzat fuq Livell Dinji, il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward taċ-ċibersigurtà u s-sistema ta’ ġestjoni taċ-ċibersigurtà, il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tal-aġġornamenti tas-software u tas-sistema ta’ ġestjoni tal-aġġornamenti tas-software, il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tas-Sistema ta’ Żamma Awtomatizzata tal-Karreġġata, il-proposti għal emendi għar-Regolamenti Tekniċi Globali (GTRs tan-NU) Nru 3, 6, 7, 16 u 19, u l-proposta għal emendi għar-Riżoluzzjoni Konsolidata dwar il-Kostruzzjoni tal-Vetturi R.E.3.

               .

               3. IL-POŻIZZJONI LI TRID TITTIEĦED F’ISEM L-UNJONI

               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f’dan l-objettiv minħabba li l-manifatturi tal-UE jistgħu joperaw skont sett komuni ta’ Regolamenti dwar l-approvazzjoni tat-tip bl-għarfien li l-Partijiet Kontraenti se jirrikonoxxu l-prodott bħala prodott li jikkonforma mal-leġiżlazzjoni nazzjonali tagħhom. Pereżempju, din l-iskema ppermettiet lir-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar iktar minn 50 Direttiva tal-UE u jissostitwihom bir-Regolamenti korrispondenti żviluppati fil-kuntest tal-Ftehim tal-1958.

               L-istess approċċ ittieħed fil-każ tad-Direttiva 2007/46/KE, li ssostitwiet is-sistemi tal-approvazzjoni tal-Istati Membri bi proċedura tal-approvazzjoni tal-Unjoni u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati l-ġodda kollha. Dik id-Direttiva inkorporat ir-Regolamenti tan-NU fis-sistema tal-approvazzjoni tat-tip tal-UE, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni ta’ dik id-Direttiva ’l hawn, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.

               Ladarba d-WP.29 jadotta l-proposti għal modifiki tar-Regolamenti tan-NU jew ta’ Regolamenti ġodda tan-NU u ladarba s-Segretarju Eżekuttiv tan-NU/KEE jgħarraf lill-Partijiet Kontraenti b’dawn l-atti, jekk il-Partijiet Kontraenti li jikkostitwixxu minoranza li timblokka ma joġġezzjonawx għalihom fi żmien sitt xhur, l-atti jkunu jistgħu finalment jidħlu fis-seħħ u jkunu jistgħu jiġu trasposti fir-regoli nazzjonali applikabbli ta’ kull Parti Kontraenti. Fl-UE, it-traspożizzjoni titlesta ladarba dawn l-atti jiġu ppubblikati f’Il-Ġurnal Uffiċjali tal-Unjoni Ewropea.

               Għalhekk, jeħtieġ li tiġi ddefinita l-pożizzjoni tal-Unjoni b’rabta mal-atti li ġejjin:

               –il-proposti għal modifiki tar-Regolamenti Nru 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 u 152 tan-NU;

               –il-proposta għal Regolament ġdid tan-NU dwar l-approvazzjoni ta’ vetturi fir-rigward tal-integrità tas-sistema tal-fjuwil u tas-sikurezza tas-sistema ta’ motopropulsjoni elettrika f’każ ta’ ħabta minn wara;

               –il-proposta u l-modifika ta’ Regolament ġdid tan-NU dwar it-Test għall-Vetturi Ħfief armonizzat fuq Livell Dinji;

               –il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward taċ-ċibersigurtà u s-sistema ta’ ġestjoni taċ-ċibersigurtà;

               –il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tal-aġġornamenti tas-software u tas-sistema ta’ ġestjoni tal-aġġornamenti tas-software;

               –il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tas-Sistema ta’ Żamma Awtomatizzata tal-Karreġġata;

               –il-proposti għal modifiki tar-Regolamenti Tekniċi Globali (GTRs tan-NU) Nru 3, 6, 7, 16 u 19;

               – il-proposta għal emendi għar-Riżoluzzjoni Konsolidata dwar il-Kostruzzjoni tal-Vetturi R.E.3;

               li tressqu għall-votazzjoni waqt il-laqgħa tad-WP.29 ta’ Ġunju 2020 li se ssir bejn fit-23 ta’ Ġunju 2020. Barra minn hekk, jeħtieġ li tiġi ddefinita l-pożizzjoni tal-Unjoni b’rabta mal-affarijiet li ġejjin:

               –il-proposti għal awtorizzazzjonijiet biex tiġi żviluppata emenda għall-GTR Nru 8 tan-NU u biex jiġi żviluppat GTR ġdid tan-NU dwar id-durabbiltà tal-batteriji ta’ ġol-vettura u;

               –it-talba għall-estensjoni tal-mandat għall-GTR Nru 9 tan-NU (dwar is-sikurezza tal-persuni bil-mixi).

               Jenħtieġ li l-Unjoni tappoġġa l-atti msemmijin hawn fuq minħabba li dawn jikkonformaw għalkollox mal-politika tas-suq intern tal-Unjoni f’dak li għandu x’jaqsam mal-industrija tal-karozzi u minħabba li huma konsistenti mal-politiki tal-Unjoni dwar it-trasport, dwar il-klima u dwar l-enerġija. Dawn l-atti għandhom impatt tassew pożittiv fuq il-kompetittività tal-industrija tal-karozzi tal-UE u fuq il-kummerċ internazzjonali tagħha. Il-vot favur dawn l-atti se jippromwovi l-progress teknoloġiku, se joffri vantaġġi f’termini tal-ekonomiji ta’ skala, se jipprevjeni l-frammentazzjoni tas-suq intern u se jiżgura standards ambjentali u tas-sikurezza ugwali fl-Unjoni kollha.

               B’kuntrast ma’ dan, minħabba li l-UE mhix qed tapplika d-dispożizzjonijiet uniformi tar-Regolament Nru 42 tan-NU, ma hemmx bżonn tiġi stabbilita pożizzjoni tal-Unjoni dwar il-proposta għal emendi għar-Regolament Nru 42 tan-NU kkunsidrata mid-WP.29 tan-NU/KEE.

               Il-proposti għal emendi għar-Regolament Nru 44 tan-NU
                  2
                (Sistemi ta’ trażżin għat-tfal) u għar-Regolament Nru 93 tan-NU
                  3
                (Tagħmir ta’ protezzjoni ta’ quddiem kontra l-underrun) mhumiex lesti għal votazzjoni fil-laqgħa tad-WP.29 ta’ Ġunju 2020 u se jiġu diskussi fil-korpi sussidjarji speċjalizzati tad-WP.29 tan-NU/KEE.

               L-għarfien espert estern mhuwiex rilevanti fil-każ ta’ din il-proposta. Madankollu, din se tiġi eżaminata mill-Kumitat Tekniku dwar il-Vetturi bil-Mutur.

               4.BAŻI ĠURIDIKA

               4.1.
                     Bażi ġuridika proċedurali

               4.1.1.
                     Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (it-TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi l-atti li jkollhom effetti legali bis-saħħa tar-regoli tad-dritt internazzjonali li jirregolaw is-sede kkonċernata. Huwa jinkludi wkoll l-istrumenti li ma jkollhomx effett vinkolanti skont id-dritt internazzjonali iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  4
               .

               4.1.2.
                     Applikazzjoni għal dan il-każ

               Id-WP.29 huwa korp li fih il-Partijiet Kontraenti tan-NU/KEE jiddiskutu bejniethom l-implimentazzjoni tal-Ftehim Rivedut tal-1958 u tal-Ftehim Parallel.

               L-atti li d-WP.29 jintalab jadotta huma atti li għandhom effetti legali.

               Ir-Regolamenti tan-NU fl-att previst ikunu jorbtu lill-Unjoni u flimkien mal-GTRs tan-NU u mar-Riżoluzzjonijiet tan-NU jistgħu jinfluwenzaw b’mod deċiżiv il-kontenut tal-leġiżlazzjoni tal-UE fil-qasam tal-approvazzjoni tat-tip tal-vetturi. Id-Direttiva 2007/46/KE tal-Parlament Ewropew u tal-Kunsill issostitwiet
                  5
                is-sistemi tal-approvazzjoni tal-Istati Membri bi proċedura tal-approvazzjoni tal-Unjoni u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati l-ġodda kollha. Dik id-Direttiva inkorporat ir-regolamenti li ġew adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-approvazzjoni tat-tip tal-UE, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni tad-Direttiva 2007/46/KE ’l hawn, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni.

               L-atti previsti la jissupplimentaw u lanqas jemendaw il-qafas istituzzjonali tal-Ftehim.

               Għalhekk, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2.
                     Bażi ġuridika sostantiva

               4.2.1.
                     Prinċipji

               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi primarjament fuq l-għan u fuq il-kontenut tal-att previst li fir-rigward tiegħu tittieħed pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti, u jekk wieħed minn dawk l-għanijiet jew minn dawk il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment wieħed inċidentali, id-deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva unika, jiġifieri dik meħtieġa mill-għan jew mill-komponent ewlieni jew predominanti.

               4.2.2. Applikazzjoni għal dan il-każ

               L-objettiv ewlieni u l-kontenut tal-att previst għandhom x’jaqsmu mal-approssimazzjoni tal-liġijiet. Għalhekk, il-bażi ġuridika sostantiva għad-deċiżjoni proposta hija l-Artikolu 114 tat-TFUE.

               4.3.
                     Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 114 tat-TFUE, flimkien mal-Artikolu 218(9) tiegħu.

               2020/0092 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li trid tittieħed f’isem l-Unjoni Ewropea fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti Nru 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 u 152 tan-NU, fir-rigward tal-proposti għal modifiki tar-Regolamenti Tekniċi Globali Nru 3, 6, 7, 16 u 19, fir-rigward tal-proposta għal emendi għar-Riżoluzzjoni Konsolidata R.E.3. u fir-rigward tal-proposti għal ħames Regolamenti ġodda tan-NU b’rabta mas-sikurezza, mal-emissjonijiet u mal-awtomatizzazzjoni fil-qasam tal-vetturi bil-mutur

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tal-Kunsill 97/836/KE
                  6
               , l-Unjoni aderixxiet mal-Ftehim tal-Kummissjoni Ekonomika tan-Nazzjonijiet Uniti għall-Ewropa (“in-NU/KEE”) li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“il-Ftehim Rivedut tal-1958”). Il-Ftehim Rivedut tal-1958 daħal fis-seħħ fl-24 ta’ Marzu 1998.

               (2)Bid-Deċiżjoni tal-Kunsill 2000/125/KE
                  7
               , l-Unjoni aderixxiet għall-Ftehim li jistabbilixxi regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti (“il-Ftehim Parallel”). Il-Ftehim Parallel daħal fis-seħħ fil-15 ta’ Frar 2000.

               (3)Id-Direttiva 2007/46/KE tal-Parlament Ewropew u tal-Kunsill issostitwiet
                  8
                is-sistemi tal-approvazzjoni tal-Istati Membri bi proċedura tal-approvazzjoni tal-Unjoni u stabbiliet qafas armonizzat li fih id-dispożizzjonijiet amministrattivi u r-rekwiżiti tekniċi ġenerali għall-vetturi, għas-sistemi, għall-komponenti u għall-unitajiet tekniċi separati l-ġodda kollha. Dik id-Direttiva inkorporat ir-regolamenti li ġew adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-approvazzjoni tat-tip tal-UE, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni. Mill-adozzjoni tad-Direttiva 2007/46/KE ’l hawn, ir-Regolamenti tan-NU ġew inkorporati dejjem aktar fil-leġiżlazzjoni tal-Unjoni.

               (4)Skont l-Artikolu 1 tal-Ftehim Rivedut tal-1958 u l-Artikolu 6 tal-Ftehim Parallel, il-Forum Dinji għall-Armonizzazzjoni tar-Regolamenti tal-Vetturi tan-NU/KEE (id-WP.29 tan-NU/KEE) jista’ jadotta l-proposti għal modifiki tar-Regolamenti tan-NU, tar-Regolamenti Tekniċi Globali tan-NU (GTRs tan-NU) u tar-Riżoluzzjonijiet tan-NU, kif ukoll proposti għal Regolamenti tan-NU, għal Regolamenti Tekniċi Globali tan-NU u għal Riżoluzzjonijiet tan-NU li jikkonċernaw l-approvazzjoni tal-vetturi. Barra minn hekk, skont dawk id-dispożizzjonijiet, id-WP.29 tan-NU/KEE jista’ jadotta proposti għal awtorizzazzjonijiet biex jiġu żviluppati emendi għall-GTRs tan-NU jew biex jiġu żviluppati emendi għall-GTRs u jista’ jadotta proposti għall-estensjoni tal-mandati għall-GTRs tan-NU.

               (5)Id-WP.29 tan-NU/KEE, waqt il-181 sessjoni tal-Forum Dinji li se jsir fit-23 ta’ Ġunju 2020, jista’ jadotta l-proposti għal modifiki tar-Regolamenti Nru 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 u 152 tan-NU, il-proposta għal Regolament ġdid tan-NU dwar l-approvazzjoni ta’ vetturi fir-rigward tal-integrità tas-sistema tal-fjuwil u s-sikurezza tas-sistema ta’ motopropulsjoni elettrika f’każ ta’ ħabta minn wara, il-proposta għal Regolament ġdid tan-NU dwar Test għall-Vetturi Ħfief armonizzat fuq Livell Dinji u modifika ta’ dak ir-Regolament tan-NU, il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward taċ-ċibersigurtà u s-sistema ta’ ġestjoni taċ-ċibersigurtà, il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tal-aġġornamenti tas-software u tas-sistema ta’ ġestjoni tal-aġġornamenti tas-software, il-proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tas-Sistema ta’ Żamma Awtomatizzata tal-Karreġġata, il-proposti għal emendi għall-GTRs Nru 3, 6, 7, 16 u 19 tan-NU, u l-proposta għal emendi għar-Riżoluzzjoni Konsolidata R.E.3. dwar il-Kostruzzjoni tal-Vetturi. Barra minn hekk, id-WP.29 tan-NU/KEE jrid jadotta l-proposta għall-estensjoni tal-mandat għall-GTR Nru 9 tan-NU u l-proposta għall-awtorizzazzjonijiet biex tiġi żviluppata emenda għall-GTR Nru 8 tan-NU u biex jiġi żviluppat GTR ġdid tan-NU dwar id-durabbiltà tal-batteriji ta’ ġol-vettura.

               (6)Huwa xieraq li tiġi stabbilita l-pożizzjoni li trid tittieħed f’isem l-Unjoni fid-WP.29 tan-NU/KEE f’dak li għandu x’jaqsam mal-adozzjoni ta’ dawk il-proposti, minħabba li r-Regolamenti tan-NU se jorbtu lill-Unjoni u, flimkien mal-GTRs tan-NU u mar-Riżoluzzjoni Konsolidata, jistgħu jinfluwenzaw b’mod deċiżiv il-kontenut tad-dritt tal-Unjoni fil-qasam tal-approvazzjoni tat-tip tal-vetturi.

               (7)Fid-dawl tal-esperjenza u tal-iżviluppi tekniċi, ir-rekwiżiti marbutin ma’ ċerti elementi jew karatteristiċi koperti mir-Regolamenti Nru 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 u 152 tan-NU kif ukoll mir-Riżoluzzjoni Konsolidata R.E.3., jeħtieġ li jiġu emendati jew issupplimentati.

               (8)Barra minn hekk, ċerti dispożizzjonijiet fil-GTRs Nru 3, 6, 7, 16 u 19 tan-NU jeħtieġ li jiġu emendati.

               (9)Ir-Regolament Nru 13 tan-NU jeħtieġ li jiġu kkoreġut, minkejja li l-bidliet jikkonċernaw il-verżjoni bir-Russu biss.

               (10)Sabiex ikun jista’ jsir progress tekniku u sabiex jittejbu s-sikurezza tal-vetturi u l-ittestjar tal-emissjonijiet, jeħtieġ li jiġu adottati ħames Regolamenti ġodda tan-NU dwar l-integrità tas-sistema tal-fjuwil u s-sikurezza tas-sistema ta’ motopropulsjoni elettrika f’każ ta’ ħabta minn wara, dwar it-Test għall-Vetturi Ħfief armonizzat fuq Livell Dinji, dwar iċ-ċibersigurtà u s-sistema ta’ ġestjoni taċ-ċibersigurtà, dwar l-aġġornamenti tas-software u s-sistema ta’ ġestjoni tal-aġġornamenti tas-software, u dwar is-Sistema ta’ Żamma Awtomatizzata tal-Karreġġata. B’mod parallel, jeħtieġ li tiġi adottata emenda għar-Regolament il-ġdid tan-NU fir-rigward tat-Test għall-Vetturi Ħfief armonizzat fuq Livell Dinji, peress li b’hekk, b’mod separat, ikun jista’ jsir rikonoxximent reċiproku sħiħ għall-Partijiet Kontraenti li jagħżlu li japplikaw rekwiżiti ġodda li jmorru lil hinn mis-serje 00 oriġinali tar-Regolament,  li jkopri r-rekwiżiti reġjonali biss.

               (11)Sabiex ikun jista’ jsir żvilupp ulterjuri fir-rigward tar-rekwiżiti tekniċi, il-proposti għall-estensjoni tal-mandat għall-GTR Nru 9 tan-NU u għall-awtorizzazzjoni tal-iżvilupp ta’ emenda għall-GTR Nru 8 tan-NU u ta’ GTR ġdid tan-NU dwar id-durabbiltà tal-batteriji ta’ ġol-vettura jeħtieġ li jiġu adottati abbażi tat-talbiet mill-Partijiet Kontraenti tan-NU/KEE li jkunu sponsor tal-ħidma fuq il-GTRs tan-NU jew mill-korpi sussidjarji speċjalizzati tad-WP.29 tan-NU/KEE.

               (12)Fis-27 ta’ Frar 2020, il-Kunsill adotta d-Deċiżjoni (UE) 2020/287
                  9
                dwar il-pożizzjoni li trid tittieħed fir-rigward tal-GTRs Nru 3, 6 u 16 tan-NU għall-180 sessjoni tad-WP.29 tan-NU/KEE, li saret bejn l-10 u t-12 ta’ Marzu 2020. Madankollu, id-WP.29 ma kienx f’pożizzjoni li jivvota f’dik is-sessjoni u ddeċieda li jerġa’ jressaq il-proposti għall-votazzjoni fis-sessjoni ta’ Ġunju.

               ADOTTA DIN ID-DEĊIŻJONI:

               Artikolu 1

               Il-pożizzjoni li trid tittieħed f’isem l-Unjoni fil-181 sessjoni tal-Forum Dinji għall-Armonizzazzjoni tar-Regolamenti tal-Vetturi tan-NU/KEE li se ssir fit-23 ta’ Ġunju 2020 għandha tkun li tivvota favur il-proposti mniżżlin fl-Anness ta’ din id-Deċiżjoni.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Il-President

                     Għall-Kunsill

                     Il-President

                     (1)

                        Id-Deċiżjoni tal-Kunsill Nru 97/836/KE tas-27 ta’ Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-addozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu ikunu iffittjati ma’ u/jew ikunu użati ma’ vetturi bir-roti u l-kondizzjonijiet reċiproċi tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).Id-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”) (ĠU L 35, 10.2.2000, p. 12).

                     (2)

                        Proposta għas-Suppliment 18 tas-serje 04 ta’ emendi għar-Regolament Nru 44 tan-NU (Sistemi ta’ trażżin għat-tfal).

                     (3)

                        Proposta għas-Suppliment 1 tal-verżjoni oriġinali tar-Regolament Nru 93 tan-NU (Tagħmir ta’ protezzjoni ta’ quddiem kontra l-underrun).

                     (4)

                        Il-paragrafi 61 sa 64 tas-Sentenza tal-Qorti tal-Ġustizzja tas-7 ta’ Ottubru 2014 fil-Kawża C-399/12, Il-Ġermanja vs Il-Kunsill, ECLI:EU:C:2014:2258.

                     (5)

                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

                     (6)

                        Id-Deċiżjoni tal-Kunsill Nru 97/836/KE tas-27 ta’ Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-addozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu ikunu iffittjati ma’ u/jew ikunu użati ma’ vetturi bir-roti u l-kondizzjonijiet reċiproċi tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).

                     (7)

                        Id-Deċiżjoni tal-Kunsill 2000/125/KE tal-31 ta’ Jannar 2000 dwar il-konklużjoni tal-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“Ftehim Parallel”) (ĠU L 35, 10.2.2000, p. 12).

                     (8)

                        Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).

                     (9)

                        Id-Deċiżjoni tal-Kunsill (UE) 2020/287 tas-27 ta’ Frar 2020 dwar il-pożizzjoni li trid tittieħed f’isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti f’dak li għandu x’jaqsam mal-proposti għal modifiki għar-Regolamenti Nru 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 u 152 tan-NU, f’dak li għandu x’jaqsam mal-proposti għal modifiki għar-Regolamenti Tekniċi Globali Nru 3, 6 u 16, f’dak li għandu x’jaqsam mal-proposta għal emendi għar-Riżoluzzjoni Konsolidata R.E.5, u f’dak li għandu x’jaqsam mal-proposti għal awtorizzazzjonijiet biex tiġi żviluppata emenda għal-GTR Nru 6 u biex jiġi żviluppat GTR ġdid dwar id-Determinazzjoni tal-Potenza tal-Vetturi li jaħdmu bl-Elettriku.

    ---documentbreak---

               IL-KUMMISSJONI EWROPEA
            Brussell, 20.5.2020
            COM(2020) 216 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li trid tittieħed f’isem l-Unjoni Ewropea fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal modifiki tar-Regolamenti Nru 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 u 152 tan-NU, fir-rigward tal-proposti għal modifiki tar-Regolamenti Tekniċi Globali Nru 3, 6, 7, 16 u 19, fir-rigward tal-proposta għal emendi għar-Riżoluzzjoni Konsolidata R.E.3. u fir-rigward tal-proposti għal ħames Regolamenti ġodda tan-NU b’rabta mas-sikurezza, mal-emissjonijiet u mal-awtomatizzazzjoni fil-qasam tal-vetturi bil-mutur

               ANNESS

                        Nru tar-Regolament

                        Titlu tal-punt fl-aġenda

                        Referenza tad-dokument
                           1

                        13

                        Proposta għar-Rettifika 1 tas-serje 11 ta’ emendi għar-Regolament Nru 13 tan-NU (L-ibbrejkjar tal-vetturi tqal)

                        ECE/TRANS/WP.29/2020/84

                        14

                        Proposta għas-Suppliment 1 għas-serje 09 ta’ emendi għar-Regolament Nru 14 tan-NU (L-ankraġġi taċ-ċinturini tas-sikurezza)

                        ECE/TRANS/WP.29/2020/50

                        16

                        Proposta għas-Suppliment 1 għas-serje 08 ta’ emendi għar-Regolament Nru 16 tan-NU (Iċ-ċinturini tas-sikurezza)

                        ECE/TRANS/WP.29/2020/51

                        22

                        Proposta għas-serje 06 ta’ emendi għar-Regolament Nru 22 tan-NU (Elmi protettivi)

                        ECE/TRANS/WP.29/2020/60

                        30

                        Proposta għas-Suppliment 22 għas-serje 02 ta’ emendi għar-Regolament Nru 30 tan-NU (It-tajers għall-karozzi tal-passiġġieri u t-trejlers tagħhom)

                        ECE/TRANS/WP.29/2020/72

                        41

                        Proposta għas-Suppliment 8 għas-serje 04 ta’ emendi għar-Regolament Nru 41 tan-NU (L-emissjonijiet ta’ storbju tal-muturi)

                        ECE/TRANS/WP.29/2020/70

                        78

                        Proposta għas-serje 05 ta’ emendi għar-Regolament Nru 78 tan-NU (Is-sistemi tal-ibbrejkjar tal-muturi)

                        ECE/TRANS/WP.29/2020/65

                        79

                        Proposta għas-Suppliment 2 għas-serje 02 ta’ emendi għar-Regolament Nru 79 tan-NU (It-tagħmir tal-istering)

                        ECE/TRANS/WP.29/2020/66

                        79

                        Proposta għas-Suppliment 3 għas-serje 03 ta’ emendi għar-Regolament Nru 79 tan-NU (It-tagħmir tal-istering)

                        ECE/TRANS/WP.29/2020/67

                        83

                        Proposta għas-Suppliment 14 għas-serje 06 ta’ emendi għar-Regolament Nru 83 tan-NU (L-emissjonijiet tal-vetturi M1 u N1)

                        ECE/TRANS/WP.29/2020/62

                        83

                        Proposta għas-Suppliment 11 għas-serje 07 ta’ emendi għar-Regolament Nru 83 tan-NU (L-emissjonijiet tal-vetturi M1 u N1)

                        ECE/TRANS/WP.29/2020/63

                        94

                        Proposta għas-Suppliment 2 għas-serje 03 ta’ emendi għar-Regolament Nru 94 tan-NU (Ħabta frontali)

                        ECE/TRANS/WP.29/2020/54

                        95

                        Proposta għas-serje 04 ta’ emendi għar-Regolament Nru 95 tan-NU (Kolliżjoni laterali)

                        ECE/TRANS/WP.29/2020/61

                        101

                        Proposta għas-Suppliment 9 għas-serje 01 ta’ emendi għar-Regolament Nru 101 tan-NU (Emissjonijiet ta’ CO2/konsum tal-fjuwil)

                        ECE/TRANS/WP.29/2020/64

                        108

                        Proposta għas-Suppliment 5 għall-verżjoni oriġinali tar-Regolament Nru 108 tan-NU (Tajers b’wiċċ ġdid għal karozzi tal-passiġġieri u l-karrijiet tagħhom)

                        ECE/TRANS/WP.29/2020/73

                        109

                        Proposta għas-Suppliment 10 għall-verżjoni oriġinali tar-Regolament Nru 109 tan-NU (Tajers b’wiċċ ġdid għal vetturi kummerċjali u l-karrijiet tagħhom)

                        ECE/TRANS/WP.29/2020/74

                        117

                        Proposta għas-Suppliment 12 għas-serje 02 ta’ emendi għar-Regolament Nru 117 tan-NU (l-emissjonijiet ta’ ħoss ta’ rrolljar u l-adeżjoni fuq superfiċji mxarrbin u/jew ir-reżistenza għall-irrolljar)

                        ECE/TRANS/WP.29/2020/75

                        129

                        Proposta għas-Suppliment 10 għall-verżjoni oriġinali tar-Regolament Nru 129 tan-NU (Sistemi Mtejba ta’ Trażżin għat-Tfal)

                        ECE/TRANS/WP.29/2020/55

                        129

                        Proposta għas-Suppliment 7 għas-serje 01 ta’ emendi għar-Regolament Nru 129 tan-NU (Sistemi Mtejba ta’ Trażżin għat-Tfal)

                        ECE/TRANS/WP.29/2020/56

                        129

                        Proposta għas-Suppliment 6 għas-serje 02 ta’ emendi għar-Regolament Nru 129 tan-NU (Sistemi Mtejba ta’ Trażżin għat-Tfal)

                        ECE/TRANS/WP.29/2020/57

                        129

                        Proposta għas-Suppliment 4 għas-serje 03 ta’ emendi għar-Regolament Nru 129 tan-NU (Sistemi Mtejba ta’ Trażżin għat-Tfal)

                        ECE/TRANS/WP.29/2020/58

                        137

                        Proposta għas-Suppliment 3 għas-serje 01 ta’ emendi għar-Regolament Nru 137 tan-NU (Impatt frontali b’enfasi fuq is-sistemi ta’ trażżin)

                        ECE/TRANS/WP.29/2020/59

                        138

                        Proposta għas-Suppliment 2 għas-serje 01 ta’ emendi għar-Regolament Nru 138 tan-NU (Vetturi tat-Trasport bit-Triq Ħiemda)

                        ECE/TRANS/WP.29/2020/71

                        140

                        Proposta għas-Suppliment 4 għall-verżjoni oriġinali tar-Regolament Nru 140 tan-NU (ESC)

                        ECE/TRANS/WP.29/2020/68

                        152

                        Proposta għas-Suppliment 1 għas-serje 01 ta’ emendi għar-Regolament Nru 152 tan-NU (AEBS)

                        ECE/TRANS/WP.29/2020/69

                        152

                        Proposta għas-Suppliment 2 għall-verżjoni oriġinali tar-Regolament Nru 152 tan-NU (AEBS)

                        ECE/TRANS/WP.29/2020/98

                        Regolament ġdid

                        Proposta għal Regolament ġdid tan-NU dwar l-approvazzjoni ta’ vetturi fir-rigward tal-integrità tas-sistema tal-fjuwil u s-sikurezza tas-sistema ta’ motopropulsjoni elettrika f’każ ta’ ħbit minn wara

                        ECE/TRANS/WP.29/2020/76

                        Regolament ġdid

                        Proposta għal Regolament ġdid tan-NU dwar il-Proċedura ta’ Ttestjar armonizzata fuq Livell Dinji għall-Vetturi Ħfief

                        ECE/TRANS/WP.29/2020/77, ECE/TRANS/WP.29/2020/92

                        Regolament ġdid

                        Proposta għal serje 01 ġdida ta’ emendi għal Regolament ġdid tan-NU dwar il-Proċedura ta’ Ttestjar armonizzata fuq Livell Dinji għall-Vetturi Ħfief

                        ECE/TRANS/WP.29/2020/78, ECE/TRANS/WP.29/2020/93

                        Regolament ġdid

                        Proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward taċ-ċibersigurtà u s-sistema ta’ ġestjoni taċ-ċibersigurtà

                        ECE/TRANS/WP.29/2020/79,

                        ECE/TRANS/WP.29/2020/97,

                        ECE/TRANS/WP.29/2020/94

                        Regolament ġdid

                        Proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tal-aġġornamenti tas-software u tas-sistema ta’ ġestjoni tal-aġġornamenti tas-software

                        ECE/TRANS/WP.29/2020/80

                        Regolament ġdid

                        Proposta għal Regolament ġdid tan-NU dwar dispożizzjonijiet uniformi li jikkonċernaw l-approvazzjoni ta’ vetturi fir-rigward tas-Sistema ta’ Żamma Awtomatizzata tal-Karreġġata

                        ECE/TRANS/WP.29/2020/81

                        Nru tal-GTR

                        Titlu tal-punt fl-aġenda

                        Referenza tad-dokument

                        3

                        Proposta għall-Emenda 4 għall-GTR Nru 3 tan-NU (Is-sistemi tal-ibbrejkjar tal-muturi)

                        ECE/TRANS/WP.29/2020/47

                        ECE/TRANS/WP.29/2020/48

                        ECE/TRANS/WP.29/AC.3/47

                        6

                        Proposta għall-Emenda 2 għall-GTR Nru 6 tan-NU
                           (Il-ħġieġ tas-sikurezza)

                        ECE/TRANS/WP.29/2020/43

                        ECE/TRANS/WP.29/2020/44

                        ECE/TRANS/WP.29/AC.3/52

                        6

                        Proposta għall-Emenda 3 għall-GTR Nru 6 tan-NU
                           (Il-ħġieġ tas-sikurezza)

                        ECE/TRANS/WP.29/2020/45

                        ECE/TRANS/WP.29/2020/46

                        ECE/TRANS/WP.29/AC.3/55

                        7

                        Proposta għall-Emenda 1 għall-GTR Nru 7 tan-NU (trażżin tar-ras)

                        ECE/TRANS/WP.29/2020/85

                        ECE/TRANS/WP.29/2020/86

                        ECE/TRANS/WP.29/AC.3/25/Rev.1

                        16

                        Proposta għall-Emenda Nru 2 għall-GTR Nru 16 tan-NU (It-tajers)

                        ECE/TRANS/WP.29/2020/41

                        ECE/TRANS/WP.29/2020/42

                        ECE/TRANS/WP.29/AC.3/48/Rev.1

                        19

                        Proposta għall-Emenda 3 għall-GTR Nru 19 tan-NU (Proċeduri ta’ ttestjar ta’ emissjonijiet evaporattivi għall-Proċeduri ta’ Ttestjar armonizzati fuq Livell Dinji għall-Vetturi Ħfief (EVAP WLTP))

                        ECE/TRANS/WP.29/2020/87

                        ECE/TRANS/WP.29/2020/88

                        ECE/TRANS/WP.29/AC.3/44

                        Nru tar-Riżoluzzjoni

                        Titlu tal-punt fl-aġenda

                        Referenza tad-dokument

                        R.E.3

                        Proposta għal emendi għar-Riżoluzzjoni Konsolidata dwar il-Kostruzzjoni tal-Vetturi (R.E.3)

                        ECE/TRANS/WP.29/2020/82

                        Affarijiet oħrajn

                        Titlu tal-punt fl-aġenda

                        Referenza tad-dokument

                        Awtorizzazzjoni biex jiġu żviluppati emendi għal GTR tan-NU

                        Proposta għal awtorizzazzjoni biex jiġu żviluppati emendi għall-GTR Nru 8 tan-NU (ESC)

                        ECE/TRANS/WP.29/2020/99

                        Estensjoni tal-mandat għal GTR

                        Talba għall-estensjoni tal-mandat għall-GTR Nru 9 tan-NU (Is-sikurezza tal-persuni bil-mixi)

                        (ECE/TRANS/WP.29/AC.3/45)
                           (ECE/TRANS/WP.29/AC.3/45/Rev.1) ECE/TRANS/WP.29/2018/162

                        Awtorizzazzjoni biex jiġi żviluppat GTR

                        Talba għal awtorizzazzjoni biex jiġi żviluppat GTR ġdid tan-NU dwar id-durabbiltà tal-batteriji ta’ ġol-vettura

                        ECE/TRANS/WP.29/2020/96

                     (1)

                        Id-dokumenti kollha msemmijin fit-tabella jinsabu fuq is-sit web li ġej:
                  http://www.unece.org/trans/main/wp29/wp29wgs/wp29gen/gen2020.html